Държавен вестник, бр. 55, 2007 г., стр. 11

Б Р О Й  55
Д Ъ Р Ж А В Е Н   В Е С Т Н И К
С Т Р .  11
МИНИСТЕРСТВА
И ДРУГИ ВЕДОМСТВА
МИНИСТЕРСТВО
НА ТРАНСПОРТА
ДОПЪЛНЕНИЕ № 1
към споразумението от 9 април 2002 г. за фи-
нансиране на строежа и проучванията на мост
над река Дунав между Видин и Калафат
(Ратифицирано със закон, приет от 40-то На-
родно събрание на 19 юли 2006 г.—ДВ, бр. 62
от 2006 г. В сила за Република България от
 1 август 2006 г.)
Правителството на Република България,
представлявано от господин Петър Мутафчиев
в качеството му на министър на транспорта и в
съответствие с предоставените му пълномощия
съгласно извлечение от протокол № 47 от засе-
данието на Министерския съвет на 10 ноември
2005 г., от една страна (наричана оттук нататък
“България”), и
Френската агенция за развитие, държавна
институция със седалище в Париж, ХII район,
ул. Ролан Барт 5, регистрирана в Търговския
регистър на дружествата в Париж под № В
775 665 599, представлявана от господин Жан-
Пиер Барбие, директор на отдел, в това си ка-
чество и в съответствие с дадените му за целта
правомощия по силата на Резолюция от 19 яну-
ари 2001 г. № С 2001 0017 на Надзорния съвет по
проектите на посочената Агенция и на Минис-
терството на външните работи на Република
Франция, от друга страна (наричана оттук на-
татък “Агенцията”),
като предварително е посочено, че:
1. Министерството на външните работи на
Република Франция реши с Резолюции от 19 яну-
ари 2001 г. и 3 април 2002 г. да предостави на
правителството на Република България парич-
на помощ за съфинансиране на строежа и необ-
ходимите проучвания във връзка с изграждане-
то на нов мост над Дунав между градовете Ви-
дин (България) и Калафат (Румъния), като от-
пускането на тази помощ, както и техническо-
то и финансовото є управление бе поверено на
Френската агенция за развитие.
2. Подписаното на 9 април 2002 г. Споразу-
мение между правителството на Република
България и Френската агенция за развитие
определя условията за предоставянето на па-
ричната субсидия в размер 5 милиона евро (на-
ричано оттук нататък “споразумението”).
3. Това допълнение цели актуализирането
на: 1. чл. 5 от споразумението относно крайния
срок за предоставяне на средствата, и 2. Анекс I
от споразумението относно описанието, стой-
ността и финансовия план на проекта (нарича-
но оттук нататък “допълнението”),
бе договорено следното:
Член 1
Член 5 на споразумението се променя по след-
ния начин:
Член 5—Краен срок за предоставяне на
средствата
Крайният срок за предоставяне на средства-
та е 31 декември 2008 г., като се уточнява, че
последното искане за отпускане на средства
трябва да пристигне с препоръчано писмо с
обратна разписка в Агенцията най-малкото
30 дни преди крайния срок за предоставяне на
посочените в този член парични средства.
Частта от паричната субсидия, която не е
била използвана към тази дата, ще бъде авто-
матично анулирана.
Член 2—Описание, стойност и финансов план
Анекс I към споразумението се анулира и се
заменя от Анекс I на това допълнение.
Член 3—Държавни такси и регистриране
Всички държавни такси и такси за регистри-
ране, отнасящи се до регистрацията на това
допълнение, ако такива формалности се изиск-
ват от страните или от някоя от тях, ще бъдат за
сметка на България.
Член 4—Влизане в сила
Това допълнение влиза в сила, след като се
изпълни следното условие:
ратификация от Народното събрание на Бъл-
гария.
Член 5—Други разпоредби
Всички останали разпоредби на споразуме-
нието остават непроменени, дотолкова докол-
кото не противоречат на това допълнение.
Изготвено в три оригинални екземпляра, от
които два за Агенцията, на 12 януари 2006 г.
За правителството на
За Френската
Република България:
агенция за развитие:
Петър Мутафчиев,
Жан-Пиер Барбие,
министър на транспорта
директор на отдел
“Средиземноморие
и Среден изток”
АНЕКС I
Описание, стойност и финансов план
на проекта
Проектът представлява част от следния
Глобален проект, в който първият се включ-
ва изцяло.
Глобалният проект се отнася до проучвания-
та върху изпълнението и строителството на ком-
биниран пътен и железопътен мост, както и на
прилежащата към него инфраструктура, над река
Дунав, като се свържат по този начин градовете
Видин (България) и Калафат (Румъния).
Проектът се отнася до част от проучванията
върху изпълнението и от осъществяването на
Глобалния проект, който ще бъде точно дефи-